ज्वेलरी शॉप पर आयकर विभाग का छापा, दिन भर खंगाले दस्तावेज
शिवपुरी/करैरा| बुधवार की दोपहर ढाई बजे आयकर विभाग की शिवपुरी, ग्वालियर और भोपाल से आए अफसरों के दल ने पुलिस थाने के सामने स्थित ज्वेलरी शॉप पर छापा मारा। मनीराम गोयल उर्फ छिंगा के प्रतिष्ठान पर मारे गए इस छापे की भनक लगते ही लोगों की भीड़ जमा हो गई। हालांकि अफसर देर रात तक पुलिस बल की मौजूदगी में प्रतिष्ठान पर आय-व्यय, जमीन संबंधी दस्तावेज खंगालते रहे।
छिंगा गोयल के पुत्र वीनस ज्वेलरी शॉप चलाते हैं। उनके पास एक ट्रैक्टर का शोरूम भी है। वह कस्बे के अहम कारोबारी हैं। दोपहर ढाई बजे जब आयकर अफसरों के दल ने पुलिस को साथ लेकर उनके प्रतिष्ठान पर रेट की तो दूसरे कारोबारियों में भी हड़कंप मच गया। दल ने प्रतिष्ठान को बाहर से बंद करा दिया और पुलिस बल की मौजूदगी में दस्तावेज खंगाले। यह कार्रवाई देर रात 10 बजे तक भी जारी थी।
hin_Deva hin_Deva hin_Deva